
Disgrifiad o’r rôl
· Teulu’r Swydd:  Newid Ymddygiad ac Ymgysylltu (Lefel 3)
· Cyflog: Graddfa F 
· Rheolwr llinell: Rheolwr Prosiect 
Adran / Tîm: Cyflawni / SWNI
Gall y rôl hon gynnwys gwaith rheoleiddiedig gyda phlant, pobl ifanc a/neu oedolion sydd mewn perygl yn yr ysgol, y gymuned, neu leoliadau gwasanaeth eraill. Felly, bydd rhaid i’r ymgeisydd llwyddiannus gael y gwiriadau cyn-gyflogaeth priodol, gan gynnwys gwiriad cofnodion troseddol ar y lefel ofynnol (Sylfaenol neu Uwch) trwy'r Gwasanaeth Datgelu a Gwahardd (DBS), AccessNI, neu'r Cynllun Diogelu Grwpiau Agored i Niwed (PVG), fel y bo’n briodol.
Crynodeb o’r rôl
Y Swyddog Prosiect sy’n gyfrifol am gyflawni gweithgareddau newid ymddygiad ac ymgysylltu fel rhan o raglen ysgolion Teithiau Iach Walk Wheel Cycle Trust Cymru.  Gyda chefnogaeth gan eu rheolwr llinell, mae deiliad y rôl hon yn rheoli cynllunio prosiectau, dogfennaeth, a gwariant wrth arwain mentrau ymgysylltu cymunedol yn annibynnol. Gall y rôl hefyd gynnwys recriwtio a chefnogi gwirfoddolwyr, goruchwylio cydweithwyr iau, a chyfrannu at ddatblygiad amcanion strategol Walk Wheel Cycle Trust.
Prif gyfrifoldebau
1. Rheoli Prosiect:
a. Cyflawni prosiectau newid ymddygiad ac ymgysylltu dan oruchwyliaeth rheolwr llinell, gan gynnwys cynllunio a threfnu tasgau a dogfennaeth prosiect. 
b. Cynllunio, trefnu a chyflwyno gweithgareddau a digwyddiadau addysgol ac ymarferol i roi'r wybodaeth, y sgiliau a'r hyder i bobl deithio'n llesol ac i helpu i hyrwyddo teithio llesol.
c. Rheoli eich gwariant eich hun.
d. Cyfrifol am gynhyrchu asesiadau risg i'w cymeradwyo gan y rheolwr llinell.


2. Ymgysylltu â'r Gymuned / Gweithio ar y Cyd:
a. Cynllunio a chyflwyno gweithgareddau a digwyddiadau ymgysylltu gyda chymunedau a grwpiau rhanddeiliaid.
b. Meithrin perthnasoedd gwaith effeithiol gyda 'hyrwyddwyr teithio llesol' dynodedig o fewn cymunedau/awdurdodau lleol a darparu cyngor, arweiniad a chefnogaeth.
c. Ymateb yn annibynnol i ymholiadau, cwestiynau a phroblemau gan gysylltiadau allanol a gwirfoddolwyr.
d. Recriwtio a chefnogi gwirfoddolwyr lleol i gefnogi cyflawni prosiectau a sicrhau cynaliadwyedd y prosiect.
3. Arweinyddiaeth a Rheolaeth:
a. Goruchwylio a mentora cydweithwyr ar raddfeydd is a/neu wirfoddolwyr lleol sy'n ymwneud â phrosiectau.
b. Cymhwyso egwyddorion cydraddoldeb, amrywiaeth a chynhwysiant.
4. Cyfathrebu â Phartneriaid a Dylanwadu Arnynt:
a. Ymgysylltu ag amrywiaeth eang o randdeiliaid a gwirfoddolwyr mewnol ac allanol i godi ymwybyddiaeth am fanteision teithio llesol. 
b. Cymryd rhan mewn cyfarfodydd prosiect i gael gwybodaeth am brosiectau ac ymgyrchoedd. 
c. Darparu straeon a gwybodaeth i hyrwyddo gwaith Walk Wheel Cycle Trust.
5. Strategaeth a Datblygu Busnes:
a. Cyfrannu at gynhyrchu cynigion prosiect a nodwyd a datblygu dulliau Walk Wheel Cycle Trust o gyflawni prosiectau ymhellach drwy awgrymu syniadau newydd. 
b. Cysylltu ag amrywiaeth o sefydliadau i sicrhau a datblygu prosiectau.
c. Cynnal ymwybyddiaeth o gyfleoedd ariannu a thynnu sylw at gyfleoedd i ysgolion/sefydliadau partner.
6. Dadansoddi, Adrodd a Dogfennaeth:
a. Ymchwil ansoddol a meintiol, ar y stryd ac wrth y ddesg ym mhob maes prosiect. 
b. Casglu adroddiadau cynnydd a chyflwyniadau ar gyfer cyllidwyr prosiectau ac argymhellion wedi'u teilwra ar gyfer partneriaid prosiect.
c. Cynnal cofnodion cyfredol o ddata sy'n berthnasol i Ddangosyddion Perfformiad Allweddol (DPA).
7. Gwybodaeth Dechnegol:
a. Ymwybyddiaeth a dysgu parhaus o theori a thechnegau newid ymddygiad. 
b. Dealltwriaeth o'r model COM-B neu'r Safonau Cenedlaethol ar gyfer Ymgysylltu â'r Gymuned. 
c. Gwybodaeth am dechnegau cyflwyno hyfforddiant. 
d. Rhannu arfer gorau a rhannu dysgu.
e. Gweithredu o fewn canllawiau sefydledig dan oruchwyliaeth.
Manyleb y person
Cymwysterau neu brofiad penodol gofynnol
· Gradd neu gymhwyster cyfatebol mewn disgyblaeth berthnasol, NEU 
· 3 blynedd o brofiad gwaith gan gynnwys profiad o weithio gyda grwpiau cymunedol, a all gynnwys gwaith gwirfoddol.
Gwybodaeth benodol/dechnegol ofynnol
· Dealltwriaeth o deithio llesol a materion sy'n wynebu cymunedau sy'n profi anghydraddoldebau.  
· Gwybodaeth a dealltwriaeth o theorïau a thechnegau newid ymddygiad.  
· Ymwybyddiaeth o’r safonau cenedlaethol ar gyfer ymgysylltu â'r gymuned.
· Profiad o reoli iechyd a diogelwch gan gynnwys gweithdrefnau asesu risg.
· Gwybodaeth am egwyddorion diogelu ac arfer gorau.
· Cymhwysedd mewn defnyddio cymwysiadau Microsoft Office, trin data, a llwyfannau cynadledda o bell.
Sgiliau a galluoedd 
· Profiad o reoli prosiectau bach sydd wedi'u diffinio'n glir neu brofiad o gyflawni pecynnau gwaith fel rhan o brosiect.
· Profiad o weithio fel rhan o dîm a meithrin perthnasoedd ystyrlon a chydweithredol.
· Sgiliau cyfathrebu llafar ac ysgrifenedig rhagorol, gan gynnwys sgiliau ysgrifennu cyflwyniadau ac adroddiadau.
· Gofyniad sylfaenol sgiliau Cymraeg – y gallu i ddeall a defnyddio ymadroddion bob dydd cyfarwydd ac ymadroddion syml.
· Profiad o arwain gweithdai grŵp a chyflwyno i gynulleidfaoedd ar-lein ac wyneb yn wyneb.  
· Sgiliau datrys problemau profedig (dadansoddol a rhagweithiol).
· Y gallu i reoli eich llwyth gwaith eich hun, gweithio i derfynau amser tynn a rheoli eich tasgau eich hun ar draws sawl prosiect.
· Y gallu i ysgogi eraill.
· Y gallu i addasu'n gyflym i systemau a phrosesau ar-lein newydd.

Ymrwymiad Diogelu
Yn Walk Wheel Cycle Trust, rydym wedi ymrwymo i sicrhau bod diogelu yn gyfrifoldeb i bawb. Bod pob cydweithiwr yn deall eu rôl wrth ddiogelu plant, pobl ifanc ac oedolion a allai fod mewn perygl o gael eu cam-drin, eu hesgeuluso neu eu niweidio a hyrwyddo eu lles.



Nid yw'r ddogfen hon yn rhan o'r contract cyflogaeth ond mae'n amlinellu ein disgwyliadau. Os bydd angen i ni ddiwygio'r ddogfen hon yn y dyfodol, byddwn yn ymgynghori â deiliad y swydd cyn gwneud hynny.



Rydym yn ei gwneud hi'n bosibl i bawb gerdded, olwyno a beicio.
Oherwydd mae’n newid popeth. Ein hiechyd. Ein lles. Ein byd.
www.walkwheelcycletrust.org.uk/cy

Swyddfa Gofrestredig: Walk Wheel Cycle Trust, 2 Cathedral Square, College Green, Bryste BS1 5DD. 
T: 0117 926 8893. 
Belfast: T: 028 9043 4569. Caerdydd: T: 029 2065 0602. Caeredin: T: 0131 346 1384. 
Llundain: T: 020 7017 2350. Gyda swyddfeydd rhanbarthol yn: Birmingham, Bryste, Glasgow, Leeds, 
Manceinion, Newcastle, Nottingham.
Mae Walk Wheel Cycle Trust yn elusen gofrestredig rhif 326550 (Cymru a Lloegr), SC039263 (yr Alban), a 20206824 (Gweriniaeth Iwerddon)

